Emlékeztető

A Vidékfejlesztési Program keretén belül a Bakony és Balaton Keleti Kapuja Közhasznú Egyesület működési területére meghirdetett, VP6-19.2.1.-7-6-20 kódszámú, Bakony és Balaton Keleti Kapuja Közhasznú Egyesület - Az Érték és Minoség közösségi marketing program turisztikai célú továbbfejlesztése támogatásból megvalósult új közösségi tér és kerékpármozi ünnepélyes átadója.

Rendezvény helyszíne: 8226 Alsóörs, Vasút u. 3.

Rendezvény időpontja: 2022. október 8. 15 óra

Célcsoport megjelölése: helyi lakosok és turisták, fiatal felnőttek gyermekkel, fiatal felnőttek gyermek nélkül, középkorú házaspárok, egyedülállók, baráti társaságok, nyugdíjasok, mozgáskorlátozottak

A rendezvényen az alábbi programokat biztosítottuk a résztvevők számára:

A Vidékfejlesztési Program segítségével megvalósult új helyszínen, 15 órától termelői piacot és kézműves vásárt tartottunk. Közben a látogatók kóstolhattak a Söptei Pincészet jóvoltából a Balatonfüred-Csopaki Borvidékről származó borokat és hozzá borkorcsolyaként szintén helyi sajtokat és húskészítményeket. Sokakat vonzott a sok színes portéka, a zene és a finom falatok látványa.

Dr. Illésfalvy Iván biztosította az élőzenét, gitár és ének előadásával.

Ezután következett a fő attrakció, az egyedi fejlesztésű bringamozi összeszerelése és beüzemelése, melyet nagy érdeklődés övezett. A helyszínen lehetőség volt a bringák kipróbálására, mellyel sokan éltek. Mindenféle cél- és korcsoportot megmozgattak a bringák, gyerekek és nyugdíjasok egyaránt szívesen nyeregbe pattantak. GoPro kamerával, kerékpárral rögzített videókat mutattunk be, melyek a Riviéra térségén vezetik végig a bringamozi sportos üzemeltetőit.

Az eseményen jelen voltak a térségi sajtó képviselői is, a teljesség igénye nélkül a Veszprém tv, a Napló újságírója és fotósa, a We Love Balaton képviselője, valamint több, Riviéra térségbe tartozó helyi lap szerkesztője. A projekt helyszínén a tájékoztató táblát kihelyeztük.